Diari Oficial de la Generalitat Valenciana


Sumari del DOGV 5755, del 05-05-2008 (2008/4332)

Assumpte civil 001155/2007. Notificació de la sentència a Cafoval Servicios Generales, SL.
------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4332


Data del document
:   25-03-2008

Organisme emissor
:   Jutjat de Primera Instància Número 4 de València

Tipus de document
:   Edicte

Descriptors 

:   * sistema judicial

Assumpte civil 001155/2007. Notificació de la sentència a Cafoval Servicios Generales, SL. [2008/4332]  
Judici verbal (desnonament per falta de pagament) 001155/2007  
Part demandant: Jesús Andreu Queralt.  
Part demandada: Cafoval Servicios Generales, SL.  
En el judici a què es fa referència, s'ha dictat la resolució que té el text que literalment és com segueix:  
«Sentència número 58/2007  
València, 5 de març de 2008   
La magistrada jutgessa Beatriz de la Rubia Comos del Jutjat, de Primera Instància número 4 d'esta capital, estes actuacions de judici verbal de desnonament número 001155/2007, promogudes per la procuradora Pérez Samper, Florentina, en nom i representació de Jesús Andreu Queralt, i assistida pel lletrat Manuel Martínez Torrecilla, contra Cafoval Servicios Generales, SL, en rebel·lia en este procediment.  
Dispositiva  
Estime íntegrament la demanda interposada per la procuradora Pérez Samper, Florentina, en nom i representació de Jesús Andreu Queralt, contra Cafoval Servicios Generales, SL, i declare resolt el contracte d'arrendament subscrit entre totes dues parts en relació amb el local habitatge siti a València, per falta de pagament de les rendes i quantitats assimilades que s'hi indiquen, i condemne l'arrendatari Cafoval Servicios Generales, SL, a sotmetre's a la declaració anterior i a deixar, dins del termini legal, vacu, lliure i expedit i a disposició de la part actora l'immoble ressenyat; així mateix, estime l'acció de reclamació de rendes formulada conjuntament amb aquella i condemne Cafoval Servicios Generales, SL, a pagar a l'actor la quantitat de 3.496,32 euros, més les rendes que es produïsquen fins l'execució de la sentència i els interessos legals d'acord amb l'article 576 de la Llei d'Enjudiciament Civil amb imposició expressa a la part demandada de les costes processals.  
Notifiqueu esta resolució i feu saber a les parts que esta no és ferma, ja que s'hi pot recórrer en apel·lació. Este recurs, del qual coneixerà l'Audiència Provincial, haurà de ser preparat davant d'este Jutjat dins del termini dels cinc dies següents al de la notificació d'esta resolució, i l'escrit de preparació haurà de reunir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil no s'admetrà als demandats el recurs d'apel·lació, extraordinari per infracció processal o cassació si, quan els prepare, no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar per endavant.  
Esta és la meua sentència, mentre jutge en primera instància, que pronuncie, mane i firme».  
Atés que es desconeix el domicili o la residència de la part demandada, per provisió de 25 de març de 2008, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este al tauler d'anuncis del Jutjat per a dur a efecte la diligència de notificació de sentència al demandat.  
València, 25 de març de 2008.- La secretaria judicial: Teresa Esteve Ramos.